PATVIRTINTA

Rokiškio rajono savivaldybės tarybos

2024 m. balandžio 25 d. sprendimu Nr. TS-

**ROKIŠKIO R. PANDĖLIO UNIVERSALAUS DAUGIAFUNKCIO CENTRO**

**NUOSTATAI**

**I SKYRIUS**

**BENDROSIOS NUOSTATOS**

1. Rokiškio r. Pandėlio universalaus daugiafunkcio centro nuostatai (toliau – Nuostatai) reglamentuoja Rokiškio r. Pandėlio universalaus daugiafunkcio centro (toliau ‒ Centras) teisinę formą, priklausomybę, savininką, savininko teises ir pareigas įgyvendinančią instituciją, buveinę, Centro grupę, pagrindinę ir kitas paskirtis, mokymo kalbą, mokymo formas, veiklos teisinį pagrindą, sritį, rūšis, tikslą, uždavinius, funkcijas, mokymosi pasiekimų įteisinimo dokumentų išdavimą, Centro teises ir pareigas, veiklos organizavimą ir valdymą, savivaldą, darbuotojų priėmimo į darbą, jų darbo apmokėjimo tvarką ir atestaciją, Centro lėšas ir jų naudojimo tvarką, finansinės veiklos kontrolę ir centro veiklos priežiūrą, reorganizavimo, likvidavimo ar pertvarkymo tvarką.

2. Oficialus Centro pavadinimas ‒ Rokiškio r. Pandėlio universalus daugiafunkcis centras, trumpasis pavadinimas ‒ Pandėlio UDC. Centras įregistruotas Juridinių asmenų registre, kodas ‒ 302662322.

3. Centro įsteigimo data – 2011 m. rugsėjo 1 d.

4. Centro teisinė forma – biudžetinė įstaiga.

5. Centro priklausomybė ‒ savivaldybės įstaiga.

6. Centro savininkas ‒– Rokiškio rajono savivaldybė (toliau – Savivaldybė), savininko teises ir pareigas įgyvendinanti institucija – Rokiškio rajono savivaldybės meras, išskyrus tas Centro savininko teises ir pareigas, kurios yra priskirtos išimtinei ir paprastajai Savivaldybės tarybos kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi Savivaldybės merui). Savininko teises ir pareigas įgyvendinančios institucijos kompetencija nustatyta Lietuvos Respublikos vietos savivaldos ir Lietuvos Respublikos biudžetinių įstaigų įstatymuose.

7. Centro buveinės adresas – Kraštinė g. 9, Pandėlys, LT-42363, Rokiškio r.

8. Centro grupė ‒ neformaliojo vaikų švietimo mokykla ir formalųjį švietimą papildančio ugdymo mokykla.

9. Centro pagrindinė paskirtis – neformaliojo vaikų švietimo grupės universalus daugiafunkcis centras. Kitos paskirtys – ikimokykliniam ir priešmokykliniam ugdymui, kultūrinei-meninei veiklai ir sportiniam rekreaciniam švietimui skirta įstaiga.

10. Mokymo kalba ‒ lietuvių.

11. Mokymosi formos – grupinio, įgyvendinama kasdienio mokymo proceso organizavimo būdu ir pavienio mokymosi, įgyvendinama nuotoliniu ugdymo proceso organizavimo būdu.

12. Centre vykdomos programos – ikimokyklinio ugdymo, neformaliojo vaikų švietimo ir neformaliojo suaugusiųjų švietimo.

13. Išduodami šie mokymosi pasiekimus įteisinantys dokumentai: Neformaliojo vaikų švietimo pažymėjimai Lietuvos Respublikos švietimo ir mokslo ministerijos nustatyta tvarka, Centro nustatyto pavyzdžio pažyma.

14. Centras yra ribotos civilinės atsakomybės viešasis juridinis asmuo, turintis antspaudą su savivaldybės (valstybės) herbu ir savo pavadinimu, atsiskaitomąją ir kitas sąskaitas Lietuvos Respublikos įregistruotuose bankuose.

15. Centras turi paramos gavėjo statusą.

16. Centras savo veiklą grindžia Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos darbo kodeksu, Lietuvos Respublikos švietimo įstatymu, Lietuvos Respublikos kultūros centrų įstatymu, Lietuvos Respublikos biudžetinių įstaigų įstatymu, Vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Savivaldybės tarybos sprendimais, Savivaldybės mero potvarkiais, Savivaldybės administracijos direktoriaus įsakymais, kitais teisės aktais ir šiais Nuostatais.

**II SKYRIUS**

**CENTRO VEIKLOS SRITIS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

17. Centro pagrindinės veiklos sritys:

17.1. švietimas, kodas 85;

17.2. kūrybinė, meninė ir pramogų organizavimo veikla, kodas 90;

17.3. sportinė veikla, pramogų ir poilsio organizavimo veikla, kodas 93.

18. Centro veiklos rūšys:

18.1. pagrindinė švietimo veiklos rūšis – kitas mokymas, kodas 85.5;

18.2. kitos švietimo veiklos rūšys:

18.2.1. ikimokyklinio amžiaus vaikų ugdymas, kodas 85.10.10;

18.2.2. priešmokyklinio amžiaus vaikų ugdymas, kodas 85.10.20;

18.2.3. sportinis ir rekreacinis švietimas, kodas 85.51;

18.2.4. kultūrinis švietimas, kodas 85.52;

18.2.5. kitas, niekur nepriskirtas švietimas, kodas 85.59;

18.2.6. švietimui būdingų paslaugų veikla, kodas 85.60.

19. Kitos Centro ne švietimo veiklos rūšys:

19.1. kitų maitinimo paslaugų teikimas, kodas 56.29;

19.2. nuosavo arba nuomojamo turto nuoma ir eksplotavimas, kodas 68.20;

19.3. kita žmonių sveikatos priežiūros veikla, kodas 86.90;

19.4. vaikų dienos priežiūros veikla, kodas 88.91;

19.5. sporto įrenginių eksploatavimas, kodas 93.11;

19.6. kita sportinė veikla, kodas 93.19;

19.7. kita pramogų ir poilsio organizavimo veikla, kodas 93.29;

19.8. meninė kūryba, kodas 30.03.

19.9. vaikų poilsio stovyklų veikla, kodas 55.20.20;

19.10. kita, niekur kitur nepriskirta, nesusijusi su apgyvendinimu socialinio darbo veikla, kodas 88.99;

19.11. bendruomenei teikiamų paslaugų užtikrinimas, kodas 84.20;

19.12. reklama (73.1);

19.13. kita veikla, neprieštaraujanti Lietuvos Respublikos teisės aktams.

20. Centro veiklos tikslas – užtikrinti ikimokyklinį ir priešmokyklinį ugdymą, neformalųjį vaikų švietimą, teikti kokybiškas edukacines, kultūrines paslaugas, atitinkančias vietos bendruomenės įvairių interesų grupių edukacinius, laisvalaikio užimtumo bei saviraiškos poreikius.

21. Centro veiklos uždaviniai:

21.1. teikti kokybišką ikimokyklinį ir priešmokyklinį ugdymą, neformalųjį vaikų švietimą;

21.2. puoselėti vaikų intelektualines, tautines, emocijų, valios, fizines galias, lemiančias asmenybės raidą ir socializacijos sėkmę;

21.3. užtikrinti sveiką ir saugią mokymo / ugdymo(si), veiklos bei pramogų organizavimo aplinką;

21.4. tenkinti vaikų ir suaugusiųjų pažinimo, ugdymosi ir saviraiškos poreikius pagal neformaliojo švietimo programas;

21.5. formuoti švietimo, kultūros paslaugų teikimo vietos bendruomenei tradicijas ir vertybes;

21.6. sudaryti sąlygas Centro lankytojams dvasiniam, doroviniam, socialiniam, kultūriniam tobulėjimui, tenkinti savo poreikius įvairioje meninėje, kultūrinėje, sportinėje veikloje;

21.7. puoselėti ir įgyvendinti vietos bendruomenės etninę kultūrą, mėgėjų meną, skleisti profesionalųjį meną, kitas meno rūšis ir formas;

21.8. kurti menines programas, plėtoti švietėjišką (edukacinę), pramoginę kultūrinę veiklą, tenkinti bendruomenės kultūrinius poreikius;

21.9. plėtoti savarankiškumo ur savitarpio pagalbos idėjas;

21.10. įgyvendina iniciatyvas, skirtas Lietuvos tapatybės ir tradicijų išsaugojimui, istorinės atminties aktualizavimui užtikrinti, stiprinančias vietos ir regiono kultūrinį savitumą, skatinančias pilietiškai aktyvios bendruomenės ugdymą;

21.11. teikia kultūros paslaugas, skatinančias kultūrinį verslumą;

21.12. atlieka teikiamų kultūros paslaugų viešinimą ir sklaidą vietos, regiono, nacionaliniu ir tarptautiniu lygmeniu;

21.13. atlieka teikiamų kultūros paslaugų poreikio ir kultūros paslaugų kokybės stebėseną;

21.14. Savivaldybės tarybos nustatyta tvarka teikia mokamas ir neatlygintinas paslaugas, pagal kompetenciją sudaro nuomos sutartis.

22. Centras, įgyvendindamas uždavinius, atlieka šias funkcijas:

22.1. formuoja ir įgyvendina ugdymo turinį pagal ikimokyklinio ir priešmokyklinio ugdymo(si) neformaliojo vaikų ir suaugusiųjų švietimo programas, paiso ugdytinių poreikių įvairovės, derindamas ugdymo turinį, siūlydamas ir taikydamas skirtingus ugdymo (si) būdus ir tempą, vykdo mokymo sutartyse sutartus įsipareigojimus;

22.2. rengia ikimokyklinio ugdymo programą, išlaikydamas centro ugdymo(si) modelio savitumą;

22.3. sudaro palankias sąlygas ugdyti vaikų tautinį, pilietinį sąmoningumą, puoselėti kultūrinę ir socialinę brandą, tenkinti saviugdos ir saviraiškos poreikius;

22.4. teikia specialiąją pedagoginę, informacinę pagalbą, socialinę pedagoginę, psichologinę, užtikrina vaikų sveikatos priežiūrą, jų saugumą įstaigoje, vykdo ankstyvąją smurto, alkoholio, tabako ir psichiką veikiančių medžiagų vartojimo prevenciją;

22.5. organizuoja tėvų (globėjų, rūpintojų) pageidavimu jų mokamas papildomas paslaugas vaikams (būrelius, ekskursijas ir kita) teisės aktų nustatyta tvarka;

22.6. sudaro sąlygas darbuotojams tobulinti kvalifikaciją, organizuoja tėvų (globėjų, rūpintojų) švietimą;

22.7. organizuoja ir vykdo ikimokyklinio mžiaus vaikams maitinimą;

22.8. užtikrina higienos normas, teisės aktų reikalavimus atitinkančią sveiką, saugią, be smurto ir prievartos apraiškų ir žalingų įpročių ugdymo ir darbo aplinką;

22.9. kuria ugdymo turiniui įgyvendinti reikiamą materialinę bazę ir edukacines aplinkas;

22.10. vykdo vaikų ir mokinių priėmimąį pagal Centro nustatytą tvarką;

22.11. renka mokestį už neformalųjį vaikų švietimą, vadovaudamasis Savivaldybės tarybos nustatyta tvarka;

22.12. sudaro mokymosi sutartis su tėvais (globėjais, rūpintojais) ir vykdo sutartus įsipareigojimus;

22.13. organizuoja valstybines, kalendorines šventes, jubiliejinių datų minėjimus, laisvalaikio (poilsio, pramoginius, edukacinius bei kitus) renginius, mėgėjų ir profesionalaus meno kolektyvų sklaidą, studijų, būrelių ir kitą kultūrinę, meninę, pilietinę, edukacinę, konferencinę veiklą;

22.14. vykdo priemones, skirtas dainų švenčių tradicijų tęstinumui ir plėtrai užtikrinti, dalyvauja nacionalinėse dainų šventėse;

22.15. buria mėgėjų meno kolektyvus, teikia priemones ir (ar) išteklius, reikalingus jų kultūrinei veiklai vykdyti;

22.16. kuria ir teikia įvairias kultūros ir meno paslaugas ir produktus, užtikrina jų prieinamumą visuomenei;

22.17. vykdo priemones, skirtas vietos etninės kultūros ir nematerialinės kultūros paveldo vertybių išsaugojimui, stiprinimui ir sklaidai;

22.18. vykdo veiklas, kurios skatina įvairių kultūrų pažinimą, socialinės atskirties grupių įtraukimą į kultūros paslaugų prieinamumą ir plėtrą;

22.19. dalyvauja kvalifikacijos tobulinimo programose;

22.20. bendradarbiauja su žiniasklaida, nevyriausybinėmis organizacijomis, įvairiais socialiniais partneriais ir institucijomis;

22.21. viešai skelbia informaciją apie Centro veiklą Lietuvos Respublikos įstatymų ir kitų teisės aktų nustatyta tvarka;

22.22. atlieka kitas Lietuvos Respublikos įstatymų ir kitų teisės aktų nustatyta tvarka funkcijas.

23. Neformaliojo vaikų švietimo programų pasiekimus įteisinančių dokumentų išdavimas:

23.1. Lietuvos Respublikos švietimo, mokslo ir sporto ministro nustatyta tvarka išduodamas Neformaliojo vaikų švietimo pažymėjimas mokiniui, baigusiam neformaliojo švietimo programą;

23.2. nustatyto pavyzdžio Centro pažymėjimas išduodamas mokiniui lankiusiam, bet nebaigusiam neformaliojo ugdymo programos.

**III SKYRIUS**

**CENTRO TEISĖS IR PAREIGOS**

24. Centras, įgyvendindamas jam pavestą tikslą ir uždavinius, atlikdamas jam priskirtas funkcijas, turi teisę:

24.1. savininko teises ir pareigas įgyvendinančios institucijos nustatytu mastu prisiimti įsipareigojimus, sudaryti ugdymo ir kitas sutartis;

24.2. parinkti ugdymo(si) metodus ir veiklos būdus;

24.3. kurti naujus mokymo(si) modelius, užtikrinančius kokybišką ugdymą;

24.4. bendradarbiauti su savo veiklai įtakos turinčiais fiziniais ir juridiniais asmenimis;

24.5. dalyvauti rajono, šalies tarptautiniuose konkursuose, festivaliuose, projektuose;

24.6. stoti ir jungtis į asociacijas, dalyvauti jų veikloje;

24.7. gauti paramą Lietuvos Respublikos labdaros ir paramos įstatymo nustatyta tvarka;

24.8. teikti atlygintinas paslaugas, kurių kainas tvirtina Savivaldybės taryba;

24.9. gauti iš institucijų bei įstaigų informaciją ir kitokią medžiagą, reikalingą sprendžiant Centro teikiamų paslaugų klausimus;

24.10. skatinti vietos bendruomenės socialinį aktyvumą, tarpusavio supratimą, toleranciją, ugdyti atsakomybę už konkrečių problemų sprendimą;

24.11. įvertinti vietos bendruomenės poreikius ir teikti analizės išvadas bei pasiūlymus Savivaldybės tarybai ir kitiems fiziniams ar juridiniams asmenims;

24.12. teikti pasiūlymus paslaugų teikimo, mokėjimo už paslaugas klausimais;

24.13. turėti kitų teisių ir pareigų, kurios neprieštarauja Lietuvos Respublikos įstatymams ir kitiems teisės aktams.

25. Centro pareigos:

25.1. sukurti ir palaikyti sveiką, saugią, užkertančią kelią smurto, prievartos apraiškoms ir žalingiems įpročiams aplinką;

25.2. užtikrinti kokybišką ikimokyklinio ir priešmokyklinio ugdymo(si), neformaliojo vaikų švietimo programų vykdymą, kultūros ir kitų paslaugų teikimą;

25.3. sudaryti galimybę kiekvieno vaiko dalyvavimą bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje;

25.4. viešai skelbti informaciją apie Centro veiklą;

25.5. sudaryti saugias ugdymo(si) ir darbo, priešgaisrinius ir visuomenės sveikatos saugos reikalavimus atitinkančias sąlygas;

25.6. vykdyti Lietuvos Respublikos ir Rokiškio rajono savivaldybės švietimo ir kultūros politiką įgyvendinančių institucijų pavedimus, atitinkančius Centro veiklos pobūdį;

25.7. vykdyti kitas Lietuvos Respublikos švietimo įstatyme ir kituose teisės aktuose nustatytas pareigas.

**IV SKYRIUS**

**CENTRO VEIKLOS ORGANIZAVIMAS IR VALDYMAS**

26. Centro veiklos organizavimo teisinis pagrindimas:

26.1. Centro direktoriaus patvirtintas Centro strateginis planas, kuriam yra pritarusi Centro taryba ir Savivaldybės vykdomoji institucija ar jos įgaliotas asmuo;

26.2. Centro direktoriaus patvirtintas Centro metinis veiklos planas, kuriam yra pritarusi Centro taryba.

26.3. direktoriaus patvirtinta Centro ikimokyklinio ugdymo programa, kuriai pritarusi Centro taryba ir Savivaldybės vykdomoji institucija;

26.4. Priešmokyklinio ugdymo programa, patvirtina Lietuvos Respublikos švietimo, mokslo ir sporto ministro.

27. Centrui vadovauja direktorius, kuris viešo konkurso būdu į pareigas penkeriems metams skiria ir iš jų atleidžia Savivaldybės meras Lietuvos Respublikos švietimo įstatyme, Lietuvos Respublikos biudžetinių įstaigų įstatyme, Lietuvos Respublikos darbo kodekse ir kituose teisės aktuose nustatyta tvarka.Centro direktoriumi gali būti tik nepriekaištingos reputacijos asmuo.

28. Centro direktorius pavaldus Savivaldybės merui, atskaitingas Savivaldybės tarybai, Savivaldybės merui ir Savivaldybės administracijos padaliniui, kuruojančiam švietimo įstaigų vadovų veiklą. Už Centro nuostatų, teisės aktų, Savivaldybės tarybos sprendimų nevykdymą arba netinkamą vykdymą direktorius atsako Lietuvos Respublikos įstatymų nustatyta tvarka.

29. Centro direktoriaus nedarbingumo, komandiruotės, atostogų metu jo funkcijas atlieka direktoriaus įsakymu paskirtas asmuo.

30. Centro direktorius:

30.1. organizuoja Centro veiklą, įgyvendindamas strateginį Centro valdymą;

30.2. vadovauja rengiant Centro strateginį ir metinį planus, užtikrina jų įgyvendinimą;

30.3. organizuoja Centro veiklos įsivertinimą ir stebėseną, analizuoja išteklių būklę;

30.4. nustatyta tvarka priima į pareigas ir atleidžia iš jų Centrodarbuotojus, dirbančius pagal darbo sutartį (toliau – darbuotojai), tvirtina jų pareigybių aprašymus, skatina juos, kontroliuoja darbo pareigų vykdymą;

30.5. nustato Centro struktūrą, mokytojų ir kitų darbuotojų pareigybių sąrašą, suderinęs su Savivaldybės vykdomąja institucija;

30.6. nustato Centro darbuotojų darbo apmokėjimo sistemą, jeigu Centre nėra sudaryta kolektyvinė sutartis;

30.7. įgyvendina personalo valdymo priemones, sudaro galimybes ir skatina darbuotojus, užtikrina jų profesinį tobulėjimą ir Pedagogų etikos kodekso normų laikymąsi;

30.8. rūpinasi mokytojų ir kitų darbuotojų darbo sąlygomis, organizuoja trūkstamų mokytojų ir kitų darbuotojų paiešką;

30.9. užtikrina, kad Centro veikloje būtų laikomasi įstatymų, kitų teisės aktų ir Nuostatų;

30.10. organizuoja Centro finansinę apskaitą pagal Lietuvos Respublikos finansinės apskaitos įstatymą;

30.11. užtikrina racionalų ir taupų lėšų ir turto naudojimą, Centro veiksmingos vidaus kontrolės sistemos sukūrimą, jos veikimą ir tobulinimą;

30.12. suderinęs su Centro taryba, tvirtina Centro darbo tvarkos taisykles;

30.13. vadovauja kuriant lyderystės ugdymui kultūrą, numatant lanksčias ugdymo(si) sąlygas, kurios skatina vaiko galių augimą ir asmenybės raidą;

30.14. bendradarbiauja su vaikų tėvais (globėjais, rūpintojais), vietos bendruomene ir partneriais, siekdamas Centro tikslų, kartu su Centro savivaldos institucijomis sprendžia svarbiausius Centro veiklos klausimus;

30.15. bendradarbiauja su institucijomis, įstaigomis, įmonėmis ir organizacijomis siekdamas efektyvaus Centro valdymo, ugdymo kokybės ir mokinių saugumo;

30.16. kiekvienais metais iki sausio 20 dienos teikia Centro bendruomenei ir Centro tarybai svarstyti bei viešai paskelbia savo metų veiklos ataskaitą. Savivaldybės švietimo įstaigos vadovo metų veiklos ataskaitos struktūrą ir reikalavimus nustato švietimo, mokslo ir sporto ministras;

30.17. priima vaikus Savivaldybės tarybos nustatyta tvarka, sudaro ugdymo sutartis teisės aktų nustatyta tvarka;

30.18. sudaro Centro vaiko gerovės komisiją ir tvirtina jos darbo reglamentą;

30.19. užtikrina Centre sveiką ir saugią aplinką, užkertančią kelią bet kokioms smurto, prievartos apraiškoms ir žalingiems įpročiams;

30.20. organizuoja Centro teritorijos ir jos prieigų stebėjimą, informuoja teritorinę policijos įstaigą apie žinomus ar įtariamus smurto, prievartos, psichoaktyviųjų medžiagų platinimo, viešosios tvarkos ir kitų pažeidimų atvejus;

30.21.bendradarbiauja su pagalbą vaikui, mokytojui ir Centrui teikiančiomis įstaigomis, Savivaldybės administracijos struktūriniais padaliniais, valstybine vaiko teisių apsaugos institucija, tarpinstitucinio bendradarbiavimo koordinatoriumi, atvejo vadybininkais,teritorine policijos įstaiga, socialinių paslaugų ir sveikatos priežiūros įstaigomis, Savivaldybės administracijos Vaiko gerovės komisija ir kitomis institucijomis, dirbančiomis vaiko teisių apsaugos srityje;

30.22. prireikus sudaro su institucijomis, dirbančiomis prevencinį darbą Savivaldybės teritorijoje, kitose vietovėse, sutartis dėl pagalbos teikimo Centre ar už jo ribų;

30.23. leidžia įsakymus, kontroliuoja jų vykdymą;

30.24. organizuoja tinkamą vaikų maitinimą;

30.25. sudaro teisės aktų nustatytas komisijas, darbo grupes, inicijuoja Centro savivaldos institucijų sudarymą ir skatina jų veiklą;

30.26. atstovayja Centrui kitose institucijose, Centro vardu sudaro sutartis Centro funkcijoms atlikti;

30.27. nustato Centro kultūros veiklos organizatoriams funkcijas ir veiklos sritis;

30.28. dalį savo funkcijų Lietuvos Respublikos teisės aktų nustatyta tvarka gali pavesti atlikti kitam įgaliotam asmeniui, išskyrus atvejus, kai tai priskirta išimtinei direktoriaus kompetencijai;

30.29. atlieka kitas funkcijas, nustatytas šiuose Nuostatuose, Centro direktoriaus pareigybės aprašyme ir kituose teisės aktuose.

31. Centro direktorius atsako už:

31.1. Lietuvos Respublikos įstatymų ir kitų teisės aktų laikymąsi Centre, tinkamą funkcijų atlikimą, nustatytų Centro tikslo ir uždavinių įgyvendinimą, Centro veiklos rezultatus;

31.2. Lietuvos Respublikos švietimo įstatymo 26 straipsnyje nurodytos informacijos skelbimą, demokratinį švietimo įstaigos valdymą, užtikrina bendradarbiavimu grįstus santykius, Pedagogų etikos kodekso reikalavimų laikymąsi, skaidriai priimamus sprendimus, Centro bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

31.3. atsako už Centro finansinę veiklą, svarsto ir priima sprendimus, susijusius su Centro lėšų (įskaitant lėšas, skirtas Centro darbuotojų darbo užmokesčiui), turto naudojimą ir disponavimą juo.

**V SKYRIUS**

**CENTRO SAVIVALDA**

32. Centro savivalda grindžiama švietimo ir kultūros tikslais, vykdomomis programomis, Centro tradicijomis.

33. Savivaldos institucijos kolegialiai svarsto Centro veiklos ir finansavimo klausimus ir pagal šiuose Nuostatuose apibrėžtas kompetencijas priima sprendimus, daro įtaką Centro direktoriaus priimamiems sprendimams, atlieka Centro valdymo priežiūrą.

34. Centro savivaldos įvairovę, jų kompetenciją ir sudarymo principus įteisina Nuostatai.

35. Centro taryba (toliau ‒ Taryba) ‒ aukščiausia savivaldos institucija. Taryba telkia Centro darbuotojus, vaikų tėvus (globėjus) ir vietos bendruomenę demokratiniam Centro valdymui, padeda kolegialiai nagrinėti ir spręsti Centrui aktualius klausimus, atstovauti vaikams, mokytojams, tėvams (globėjams), vietos bendruomenei, Centro teisėtiems interesams.

36. Tarybą sudaro 8 nariai. Taryba renkama dvejiems metams, ta pačia rinkimo tvarka papildant išėjusius narius.

37. Į Tarybos sudėtį įeina: 2 pedagoginiai darbuotojai, kuriuos deleguoja mokytojų taryba; 2 kultūros darbuotojai, išrinkti visuotinio darbuotojų susirinkimo metu; 2 vaikų tėvai (globėjai, rūpintojai), išrinkti visuotiniame tėvų susirinkime; 1 vietos bendruomenės atstovas, kurį deleguoja Pandėlio bendruomenė.

38. Tarybos nariu gali būti asmuo, turintis žinių ir gebėjimų, padedančių siekti Centrui strateginių tikslų ir įgyvendinti įstaigos misiją. Nariu negali būti Centro direktorius, valstybės politikai, politinio (asmeninio) pasitikėjimo valstybės tarnautojai.

39. Tarybai vadovauja ir veiklą organizuoja pirmininkas, išrinktas Centro tarybos narių atviru balsavimu, balsų dauguma. Siūlyti kandidatus, kelti savo kandidatūrą turi teisę bet koks Tarybos narys.

40. Tarybos posėdžiai kviečiami ne rečiau kaip du kartus per metus. Apie posėdžio laiką ir svarstyti parengtus klausimus Tarybos pirmininkas informuoja narius ne vėliau kaip prieš tris dienas iki posėdžio pradžios. Posėdis teisėtas, jei jame dalyvauja ne mažiau kaip 2/3 visų jos narių ir yra ne mažiau kaip po vieną tėvų (globėjų), mokytojų, kultūros darbuotojų ir bendruomenės atstovą.

41. Nutarimai priimami atviru balsavimu dalyvaujančiųjų balsų dauguma. Balsams pasiskirsčius po lygiai, lemia Tarybos pirmininko balsas. Tarybos nutarimai yra teisėti, jei jie neprieštarauja teisės aktams.

42. Centro direktorius gali dalyvauti kviestinio nario teisėmis. Tarybos posėdžiuose gali dalyvauti su svarstomais klausimais susiję Centro bendruomenės nariai, Centro veiklą koordinuojančių institucijų atstovai, organizacijų bei įstaigų atstovai be balso teisės.

43. Už savo veiklą kartą per metus Tarybos nariai atsiskaito juos rinkusiems Centro bendruomenės nariams.

44. Pagal savo kompetenciją Taryba turi teisę gauti iš Centro direktoriaus informaciją apie Centro veiklą.

45. Taryba:

45.1. teikia siūlymus Centro direktoriui dėl Centro strateginių tikslų, uždavinių ir jų įgyvendinimo priemonių, dėl Centro materialinio aprūpinimo, Nuostatų pakeitimo ar papildymo, veiklos ir vidaus struktūros tobulinimo;

45.2. pritaria Centro strateginiam planui, Nuostatams, Centro metiniam veiklos planui, ugdymo planui, neformaliojo švietimo programoms, Centro darbo tvarkos taisyklėms, kitiems Centro veiklą reglamentuojantiems dokumentams, teikiamiems Centro direktoriaus;

45.3. teikia siūlymus Savivaldybės tarybai dėl Centro veiklos tobulinimo, saugių ugdymo ir darbo sąlygų sudarymo, materialinio aprūpinimo;

45.4. vadovaudamasi teisės aktais svarsto mokinių atleidimą nuo mokesčio už mokslą;

45.5. aptaria neformaliojo švietimo užsiėmimų ir kultūrinių renginių organizavimą, programų, projektų rengimą, teikia siūlymus Centro direktoriui;

45.6. inicijuoja Centro bendruomenės ir visuomenės bendradarbiavimą, ieško įvairių būdų bendrauti ir bendradarbiauti su kitomis institucijomis, keistis patirtimi, organizuoti bendrus renginius, rengti projektus, svarstyti svarbias Centro problemas;

45.7. kontroliuoja Centro ūkinę ir finansinę veiklą, padeda, sprendžiant Centrui lėšų gavimo klausimus, padeda organizuoti paramą;

45.8. svarsto lėšų naudojimo klausimus, kitus Centro direktoriaus teikiamus klausimus, teikia siūlymus vertinant darbuotojų darbo rezultatus;

45.9. kiekvienais metais vertina Centro direktoriaus metų veiklos ataskaitas ir teikia savo sprendimą dėl ataskaitos Savivaldybės tarybai ar jos įgaliotam asmeniui;

45.10. gali sustabdyti kitų Centro savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos;

45.11. už savo veiklą kartą per metus Tarybos nariai atsiskaito juos rinkusiems Centro bendruomenės nariams;

45.12. svarsto kitus Lietuvos Respublikos įstatymų nustatyta tvarka Tarybos kompetencijai priskirtus klausimus, priima sprendimus svarstomais klausimais.

46. Mokytojų taryba – nuolat veikianti Centro savivaldos institucija bendriems ugdymo ir mokytojų profesiniams klausimams spręsti.

47. Mokytojų tarybą sudaro visi Centre dirbantys mokytojai, švietimo pagalbą teikiantys specialistai ir kiti tiesiogiai ugdymo procese dalyvaujantys darbuotojai. Mokyklos tarybos nariu negali būti Centro direktorius.

48. Mokytojų tarybai vadovauja pirmininkas. Mokytojų tarybos pirmininką ir sekretorių renka Mokytojų tarybos nariai.

49. Mokytojų tarybos posėdžius šaukia mokytojų tarybos pirmininkas ne rečiau kaip kartą per pusmetį. Prireikus gali būti sušauktas neeilinis mokytojų tarybos posėdis. Į posėdžius gali būti kviečiamas Centro direktorius, kitų savivaldos institucijų atstovai. Mokytojų tarybos posėdžiai yra teisėti, jeigu juose dalyvauja ne mažiau kaip pusė mokytojų tarybos narių. Nutarimai priimami dalyvaujančiųjų balsų dauguma. Jei balsai pasiskirsto po lygiai, leniamas yra pirmininko balsas.

50. Mokytojų taryba:

50.1. svarsto ir priima nutarimus teisės aktų nustatytais ir Centro direktoriaus teikiamais klausimais;

50.2. svarsto Centro strateginį planą, metinį veiklos planą, teikia siūlymus veiklos tobulinimui;

50.3. analizuoja ikimokyklinio, priešmokyklinio, neformaliojo vaikių švietimo programų įgyvendinimo, vaikų sveikatos, ugdymo, maitinimo, pedagoginės veiklos tobulinimo klausimus;

50.4. veiklos turinį ir metodus derina su Centrui keliamais uždaviniais ir bendruomenės poreikiais;

50.5. skatina inovacijų paiešką ir patirties sklaidą;

50.6. deleguoja atstovus į Centro tarybą.

51. Tėvų komitetas – ikimokyklinio ir priešmokyklinio amžiaus vaikų tėvų (globėjų) savivaldos institucija.

52. Tėvų komitetas renkamas dvejiems metams. Komitetą sudaro 5 nariai.

53. Į tėvų komitetą atstovai renkami bendro vaikų tėvų (globėjų) susirinkimo metu. Tėvų komitetui vadovauja pirmininkas, kuris į komitetą kartu su nariais išrenkamas atviru balsavimu bendro vaikų tėvų (globėjų) susirinkimo metu.

54. Tėvų komitetas:

54.1. aptaria su pedagoginiais darbuotojais vaikų ugdymo (si) organizavimo, lankomumo, elgesio, saugumo, maitinimo, informacijos gavimo apie vaikus klausimus;

54.2. padeda organizuoti renginius, išvykas, vykdyti projektus, kurti edukacines aplinkas;

54.3. teikia siūlymus Centro tarybai, Centro direktoriui vaikų ugdymo (si) bei veiklos organizavimo klausimais.

55. Tėvų komiteto susirinkimai šaukiami ne rečiau kaip du kartus per metus. Susirinkimą gali inicijuoti Centro direktorius.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO**
**TVARKA IR ATESTACIJA**

56. Darbuotojai į darbą Centre priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.

57. Centro darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.

58. Centro mokytojai, švietimo pagalbos specialistai atestuojasi ir kvalifikaciją tobulina Lietuvos Respublikos švietimo, mokslo ir sporto ministro nustatyta tvarka. Centro direktorius kvalifikaciją tobulina Lietuvos Respublikos švietimo, mokslo ir sporto ministro nustatyta tvarka.

59. Centro direktoriaus veiklos vertinimas vykdomas vadovaujantis Lietuvos Respublikos švietimo, mokslo ir sporto ministro nustatyta tvarka.

**VII SKYRIUS**

**TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR CENTRO VEIKLOS PRIEŽIŪRA**

60. Centras valdo patikėjimo teise perduotą Rokiškio rajono savivaldybės turtą, naudoja ir disponuoja juo Lietuvos Respublikos įstatymų, Savivaldybės tarybos sprendimų nustatyta tvarka.

61. Centro buhalterinė apskaita organizuojama ir finansinių ir biudžeto vykdymo ataskaitų rinkiniai sudaromi ir teikiami Lietuvos Respublikos buhalterinės apskaitos įstatymo, Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka.

62. Centro lėšų šaltiniai:

62.1. valstybės biudžeto specialiųjų tikslinių dotacijų savivaldybės biudžetui skirtos lėšos ir Rokiškio rajono savivaldybės biudžeto lėšos, skiriamos pagal patvirtintas sąmatas;

62.2. lėšos gaunamos už teikiamas paslaugas (kopijavimo, patalpų nuoma, kursų, seminarų organizavimas, koncertinė veikla);

62.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

62.4. lėšos, gautos įvairių projektų vykdymui;

62.5. paramos pagal Lietuvos Respublikos labdaros ir paramos patvirtintas sąmatas;

62.6. kitos teisėtai gautos lėšos.

63. Lėšos ir turtas valdomas ir naudojamas Centro priskirtoms funkcijoms vykdyti teisės aktų nustatyta tvarka.

64. Centro vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais.

65. Centro priežiūrą atlieka savivaldybės vykdomoji institucija, prireikus pasitelkdama išorinius vertintojus.

66. Švietimo, mokslo ir sporto ministro nustatyta tvarka savininko teises ir pareigas įgyvendinanti institucija vykdo Centro veiklos kokybės gerinimo priežiūrą, atsižvelgdama į švietimo, mokslo ir sporto ministro įgaliotos institucijos pateiktas rekomendacijas, direktoriaus metų veiklos vertinimo rezultatus.

**VIII SKYRIUS**

**BAIGIAMOSIOS NUOSTATOS**

67. Centras turi interneto svetainę, atitinkančią Lietuvos Respublikos teisės aktų nustatytus reikalavimus.

68. Centro interneto svetainėje viešai skelbiama informacija apie vykdomas švietimo programas, vaikų priėmimo sąlygas, mokamas paslaugas, mokytojų kvalifikaciją, laisvas darbo vietas, svarbiausius Centro išorinio vertinimo rezultatus, Centro bendruomenės tradicijas, vykdomus projektus.

69. Pranešimai, kuriuos pagal šiuos Nuostatus ar Lietuvos Respublikos teisės aktus reikia paskelbti viešai, skelbiami centro interneto svetainėje, prireikus teisės aktų nustatyta tvarka Rokiškio rajono savivaldybės interneto svetainėje ir / ar kitose visuomenės informavimo priemonėse.

70. Informacija apie Centrą skelbiama Centro interneto svetainėje, Centro bendruomenės susirinkimuose, Centro informaciniuose stenduose, esant poreikiui – vietos / regiono spaudoje.

71. Centro nuostatai keičiami ir / ar papildomi Savivaldybės tarybos, Centro direktoriaus ar Centro tarybos iniciatyva.

72. Centro nuostatus, jų pakeitimus, papildymus tvirtina Savivaldybės taryba.

73.Centras reorganizuojamas, likviduojamas ar pertvarkomas Civilinio kodekso, Lietuvos Respublikos biudžetinių įstaigų įstatymo, Švietimo įstatymo ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Universalaus daugiafunkcio centro direktorė Sonata Babickienė